stanford-oval/wikipedia huggingface dataset:
כאוינגופטריים

| כאוינגופטריים |
| --- | --- |
 מאובן של שנזופטרוס (Shenzhoupterus)
תקופה
קרטיקון תחתון 125–120 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: פטרוזאוריה
תת־סדרה:: פטרודקטיליים
משפחה:: כאוינגופטריים
שם מדעי
 Chaoyangopteridae

כאוינגופטריים (שם מדעי: Chaoyangopteridae) היא משפחה של פטרוזאורים מקבוצת הפטרודקטיליים שהתקיימה במשך הקרטיקון התחתון לפני 125 עד 120 מיליון שנה. מרבית המאובנים שלהם התגלו במזרח אסיה, כשרבים התגלו במחוז ליאונינג בסין, אך כמה מהם התגלו באמריקה הדרומית בסמוך לחופים, ומאובנים לא מזוהים מספיק שאולי השתייכו למשפחה נמצאו באפריקה.
משפחה זו היא קרובתה של משפחת האז'דרכיים, בה גדולי הפטרוזאורים מעולם, והיא משויכת לענף אז'דרכואידה (Azhdarchoidea). מינים אלה דומים מאוד לאז'דרכיים, וחלקם על פי חלוקות מסוימות שייכות אליה עד היום. עם זאת הם היו בעלי מספר הבדלים מסוימים במבנה השלד והגפיים. בין השאר החוטם שלהם היה בעל רכס בולט מאמצע החוטם שהתעקל מעלה עד הצוואר העבה והארוך. גם מפרקי הלסתות בנויים מעט שונה, אך היו חסרי שיניים.
באורח חייהם הם דמו לאז'דרכיים ולשאר הפטרודקטיליים הענקיים, והם היו יכולים לדאות במשך שעות רבות בזכות המבנה הקל יחסית שלהם. הם היו חסרי שיניים, אך בעלי לסתות ארוכות מאוד, איתן היו יכולים לחטוף טרף או נבלה במהירות מהאדמה ולהסתלק.
מיון

Apatorhamphus?
Chaoyangopterus
אאוזדרכו (Eoazhdarcho)
Jidapterus
לקוסובאגוס (Lacusovagus)
Shenzhoupterus
Microtuban?
מאייומי איאיזוקא

| --- | --- |
אין תמונה חופשית
 לידה:  3 בינואר 1977 (בת 47) טוקיו, יפן 
 סוגה מועדפת:  ג'יי-פופ, שיר אנימה, מוזיקת ​​משחקי וידאו 
 מדינה:  יפן 
 תקופת הפעילות:  מ-1981 
 מקום לימודים:  אוניברסיטת הוסיי 
 https://berrysmile.net/
 פרופיל ב-IMDb
 
זהו שם יפני; שם המשפחה הוא .
מאייומי איאיזוקא (יפנית: 飯塚雅弓; נולדה ב-3 בינואר 1977, בטוקיו, יפן). היא שחקנית, זמרת ומדבבת (סאייו) ותיקה ופופולרית ביפן. מוכרת בין היתר בשל דיבוב האנימה פוקימון.
דיסקוגרפיה > סינגלים

Akuseru, 1997
love letter, 1999
caress/place to be, 2000
My wish, 2000
Yasashi Migite, 2002
Koi no Iro, 2002
Kikaseteyo Kimi no Koe, 2002
Pure♡, 2003
amulet, 2004
דיסקוגרפיה > אלבומי סטודיו (באורך מלא)

Kataomoi, 1997
Mint to Kuchibue, 1998
so loving, 1999
AERIS, 2000
Himawari, 2001
Niji no Saku Basho, 2002
SMILE×SMILE, 2003
infinity, 2004
mine, 2005
10LOVE, 2006
Crystal Days, 2007
Stories, 2008
Fight!!, 2009
Kimi e..., 2009
דיסקוגרפיה > אלבומי סטודיו (באורך קצר)

Fly Ladybird fly, 1998
23degrees。, 2004
Purezento, 2005
דיסקוגרפיה > אלבומים שונים

berry best, 2001
BESTrawberry, 2005
מדשאה

מדשאה באנגליה
מדשאה מכוסה שלג באוניברסיטת וירג'יניה בארצות הברית
מדשאה היא משטח אדמה ששתול בו דשא או דשא מלאכותי. לעיתים מעורבים בדשא צמחים אחרים. המדשאה מאופיינת בכך שהטיפול בה כרוך בכיסוח: גיזום קצר מאוד באמצעות כלי ייעודי - מכסחת הדשא, אשר הומצאה בשנת 1830. הכיסוח מדכא את צמיחתם של צמחים הזקוקים לגובה, ובכך מעניק יתרון לצמחי כיסוי נמוכים.
מדשאות הן מאפיין נפוץ בגינות פרטיות וציבוריות וכן בעיצוב נוף ברוב העולם כיום. תפקידן אסתטי או פונקציונלי.
מכיוון שהמדשאה מהווה משטח שניתן בדרך כלל להפעיל עליו לחץ בלי לפגוע בו, היא משמשת לכיסוי שטחים המיועדים לישיבה או הליכה. היא לוקחת חלק משמעותי בעיצוב הנוף בסגנון הגן האנגלי.
משחקי ספורט רבים משוחקים באופן מסורתי על מדשאות: כדורגל, גולף וקריקט.
מדשאה צורכת מים רבים. בארצות חמות ודלות מים כישראל קיימת מגמה של החלפת מדשאות באופן חלקי או מלא בכיסוי הקרקע באבנים.
מגנטיזציה רוחבית

מגנטיזציה רוחבית (באנגלית: Transverse Magnetization) היא גודל הנוצר במהלך התהליך הפיזיקלי המתרחש בעת תהליך של תהודה מגנטית ב-NMR או ב-MRI.
המגנטיזציה של החומר או הגוף המוכנס לסורק נמצאת במנח מקביל (מגנטיזציה אורכית) או במנח אנטי-מקביל לכוח המגנטי החיצוני. כאשר נשלח פולס רדיו (גל רדיו המשודר לזמן קצר), נעשית הטיה של המגנטיזציה האורכית למישור XY, מה שמייצר מגנטיזציה רוחבית. ב-MRI או NMR אך ורק מגנטיזציה רוחבית יכולה להימדד ומכאן חשיבותה של פעולה זו. לכל פרוטון (ללא תלות בסביבה בה הוא נמצא) קיים מרכיב רוחבי של וקטור המגנטיזציה הכוללת במישור XY, אך כוח זה נחשב זניח כל עוד הוא לא מצטרף למגנטיזציה רוחבית של פרוטונים נוספים.
לקריאה נוספת

עופר בן חורין, "MRI המדריך המלא - רפואה ופיזיקה נפגשות", הוצאת אחווה, 2016
מדד הדמיון לכדור הארץ

מדד הדמיון לכדור הארץ (באנגלית: ESI - Earth Similarity Index) הוא אפיון מוצע על מנת לבחון את מידת התאמת מאפייניהם של כוכב לכת, לווין טבעי או כוכב לכת חוץ-שמשי לאלה של כדור הארץ. המדד נועד לפשט את ההשוואה לאור ריבוי הגילויים כל כוכבי לכת מחוץ למערכת השמש וביניהם גם דמויי ארץ. המספר של התוצאה נע בין 0 ל-1, כאשר 1 מייצג את כדור הארץ. אין למדד משמעות כמותית לגבי הסיכוי לקיום של חיים על פני אותו גוף.
הערות שוליים

↑  Schulze-Makuch, D.; Méndez, A.; Fairén, A. G.; von Paris, P.; Turse, C.; Boyer, G.; Davila, A. F.; Resendes de Sousa António, M.; Catling, D.; Irwin, L. N. (2011). "A Two-Tiered Approach to Assess the Habitability of Exoplanets". Astrobiology. 11 (10): 1041–1052. Bibcode:2011AsBio..11.1041S. doi:10.1089/ast.2010.0592. PMID 22017274.
↑  גילה דקל, בירח טיטאן של שבתאי הסיכוי הגדול ביותר לקיומם של חיים, באתר הארץ, 25 בנובמבר 2011
↑  "Earth Similarity Index (ESI)". Planetary Habitability Laboratory.
↑  "Most liveable alien worlds ranked". BBC. 23 בנובמבר 2011. נבדק ב-10 באפריל 2016. {{cite news}}:  (עזרה)
↑  אבי בליזובסקי, ‏התגלה כוכב הלכת דומה לכדור הארץ, באיזור החיים שלו ובמרחק קצר מאוד ממערכת השמש, באתר "הידען", 1 ביולי 2014
לוק בא א מוטה

לוק רישר בא א מוטה (באנגלית: Luc Richard Mbah a Moute; נולד ב-9 בספטמבר 1986) הוא כדורסלן עבר קמרוני, ששיחק בעמדות הסמול פורוורד והפאוור פורוורד. לצד יכולת קליעה בינונית, נחשב לשומר מצוין בזכות יכולותיו האתלטיות.
מכללות

בא א מוטה למד באוניברסיטת קליפורניה בלוס אנג'לס ("UCLA") ושיחק במדי קבוצתה במשך שלוש שנים בין 2005 ל-2008. בסיום עונתו הראשונה זכה בתואר "הפרשמן המצטיין של מחוז ה-Big 10" לאחר שהעמיד ממוצעים של 8.9 נקודות ו-8.1 ריבאונדים למשחק. בתקופתו ב-UCLA עזר לקבוצתו להעפיל לשלב פיינל פור אליפות המכללות במשך שלוש עונות רצופות, בהן שיתף פעולה עם כוכבי ה-NBA לעתיד ראסל וסטברוק וקווין לאב.
קריירת NBA > מילווקי באקס

ב-2008, בסיום עונתו השלישית ב-UCLA, נרשם לדראפט ה-NBA ונבחר בבחירה ה-37 על ידי קבוצת מילווקי באקס. כבר במהלך עונת הרוקי הפך לשחקן חמישייה קבוע בבאקס, כשתפס את מקומו של הפאוור פורוורד צ'ארלי וילנואבה. ב-3 בפברואר 2011 קבע שיא קריירה של 19 ריבאונדים בהפסד קבוצתו לגולדן סטייט ווריורס. לאחר עונתו השלישית במילווקי חתם על הצעת חוזה ל-4 עונות עבור כ-18.7 מיליון דולר בדנוור נאגטס, אך לאחר שלושה ימים השוו הבאקס את ההצעה והשאירו את הפורוורד במילווקי. גם את שיא הנקודות שלו קבע בא א מוטה מול גולדן סטייט, כשקלע 22 נקודות בניצחון הבאקס על הווריורס ב-16 במרץ 2012. בא א מוטה המשיך לשחק בשורות הבאקס עד סוף עונת 2012/2013, וב-5 עונותיו בקבוצה העמיד ממוצעים של 6.9 נקודות ו-5.3 ריבאונדים למשחק.
קריירת NBA > סקרמנטו קינגס

ב-12 ביולי 2013 הועבר בטרייד לסקרמנטו קינגס, בתמורה לשתי בחירות דראפט עתידיות.
קריירת NBA > מינסוטה טימברוולבס

לאחר 9 משחקים בלבד במדי הקינגס, הועבר בא א מוטה בטרייד נוסף למינסוטה טימברוולבס, בתמורה לפורוורד דריק ויליאמס.
קריירת NBA > פילדלפיה 76'

בסיום עונת 2013/2014, ב-23 באוגוסט 2014, נשלח לפילדלפיה 76' כחלק מטרייד משולש ששלח את קווין לאב לקליבלנד קאבלירס, את אנדרו ויגינס, אנתוני בנט ות'דאוס יאנג למינסוטה ואת אלכסיי שבד, בא א מוטה ובחירת דראפט עתידית לפילדלפיה.
קריירת NBA > לוס אנג'לס קליפרס

ב-14 ביולי 2015 חתם כשחקן חופשי בסקרמנטו קינגס, אך יומיים לאחר מכן נפסל החוזה על ידי הקינגס לאחר שנכשל בבדיקות הרפואיות של הקבוצה.
ב-25 בספטמבר 2015 חתם על חוזה לעונה אחת בלוס אנג'לס קליפרס, וב-8 ביולי 2016 האריך את חוזהו בקבוצה לשנתיים נוספות עבור כ-4.5 מיליון דולר.
קריירת NBA > יוסטון רוקטס

לקראת עונת 2017/2018 חתם בקבוצת יוסטון רוקטס על חוזה לעונה אחת. בפלייאוף של אותה עונה העפיל עם הרוקטס לגמר המערב, בו הפסידו לגולדן סטייט ווריורס בתוצאה 3–4.
קריירת NBA > החזרה לקליפרס

ב-20 ביולי 2018 חזר ללוס אנג'לס קליפרס, כשחתם בקבוצה על חוזה לעונה אחת בסך כ-4.3 מיליון דולר. לאורך כל עונת 2018/2019 השתתף ב-4 משחקים בלבד, בשל פציעה בברכו השמאלית, וב-7 באפריל 2019 שוחרר מהקבוצה.
קריירת NBA > החזרה לרוקטס

ביולי 2020 חתם על חוזה ביוסטון רוקטס עד לסיום עונת 2019/2020.
חייו האישיים

אימו, קאמיל, היא ראש הכפר "ביה מסה" שעל-יד יאונדה, בירת קמרון. אביו בכיר בממשלה, מנהל קרן התעסוקה של קמרון. אחיו התאום של לוק, עמנואל, שיחק כדורסל באוניברסיטת המדינה של טקסס, ואחיו הצעיר, רוג'ר, משחק במדי אוניברסיטת קליפורניה בברקלי.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2008/2009 | מילווקי | 82 | 51 | 25.8 | 0.462 | 0.000 | 0.729 | 5.9 | 1.1 | 1.1 | 0.5 | 7.2 |
| 2009/2010 | מילווקי | 73 | 62 | 25.6 | 0.480 | 0.353 | 0.699 | 5.5 | 1.1 | 0.8 | 0.5 | 6.2 |
| 2010/2011 | מילווקי | 79 | 52 | 26.5 | 0.463 | 0.000 | 0.707 | 5.3 | 0.9 | 0.9 | 0.4 | 6.7 |
| 2011/2012 | מילווקי | 43 | 22 | 23.5 | 0.510 | 0.250 | 0.641 | 5.3 | 0.7 | 0.9 | 0.5 | 7.7 |
| 2012/2013 | מילווקי | 58 | 45 | 22.9 | 0.401 | 0.351 | 0.571 | 4.4 | 0.9 | 0.7 | 0.2 | 6.7 |
| 2013/2014 | סקרמנטו | 9 | 5 | 21.8 | 0.469 | 0.333 | 0.692 | 3.0 | 1.7 | 1.0 | 0.6 | 4.4 |
| 2013/2014 | מינסוטה | 55 | 2 | 14.7 | 0.447 | 0.214 | 0.685 | 2.2 | 0.4 | 0.4 | 0.2 | 3.3 |
| 2014/2015 | פילדלפיה | 67 | 61 | 28.6 | 0.395 | 0.307 | 0.589 | 4.9 | 1.6 | 1.2 | 0.3 | 9.9 |
| 2014/2015 | קליפרס | 75 | 61 | 17.0 | 0.454 | 0.325 | 0.526 | 2.3 | 0.4 | 0.6 | 0.3 | 3.1 |
| 2015/2016 | קליפרס | 75 | 61 | 17.0 | 0.454 | 0.325 | 0.526 | 2.3 | 0.4 | 0.6 | 0.3 | 3.1 |
| 2016/2017 | קליפרס | 80 | 76 | 22.3 | 0.505 | 0.391 | 0.678 | 2.2 | 0.5 | 1.0 | 0.4 | 6.1 |
| 2017/2018 | יוסטון | 61 | 15 | 25.6 | 0.481 | 0.364 | 0.684 | 3.0 | 0.9 | 1.2 | 0.4 | 7.5 |
| 2018/2019 | יוסטון | 4 | 0 | 15.3 | 0.444 | 0.333 | 0.400 | 1.8 | 0.5 | 0.3 | 0.3 | 5.0 |
| 2019/2020 | יוסטון | 3 | 0 | 8.3 | 0.400 | 0.000 | 0.500 | 0.7 | 0.0 | 0.7 | 0.0 | 1.7 |
| קריירה |  | 689 | 453 | 23.3 | 0.454 | 0.334 | 0.659 | 4.1 | 0.9 | 0.9 | 0.4 | 6.4 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2010 | מילווקי | 7 | 7 | 25.4 | 0.520 | 0.000 | 0.600 | 5.6 | 0.7 | 0.3 | 0.0 | 9.1 |
| 2013 | מילווקי | 4 | 4 | 34.0 | 0.435 | 0.000 | 0.722 | 3.5 | 1.8 | 1.0 | 0.0 | 8.3 |
| 2016 | קליפרס | 5 | 5 | 15.6 | 0.667 | 0.000 | 1.000 | 2.0 | 0.2 | 0.6 | 0.0 | 1.8 |
| 2017 | קליפרס | 7 | 7 | 32.0 | 0.395 | 0.313 | 0.700 | 4.9 | 1.0 | 1.1 | 0.6 | 7.6 |
| 2018 | יוסטון | 9 | 0 | 16.6 | 0.250 | 0.200 | 0.571 | 2.4 | 0.3 | 0.7 | 0.4 | 2.8 |

| קריירה |  | 32 | 23 | 23.9 | 0.418 | 0.216 | 0.667 | 3.8 | 0.7 | 0.7 | 0.3 | 5.8 |
הערות שוליים

1 2  בא א מוטה נשלח בטרייד לסקרמנטו קינגס, באתר nba.com
↑  בא א מוטה זוכה בתואר פרשמן העונה ב-Big 10, באתר לוס אנג'לס טיימס
↑  רשימת הנבחרים בדראפט 2008, באתר basketball-reference.com
↑  דוח המשחק של מילווקי מול גולדן סטייט מ-2011, באתר basketball-reference.com
↑  דוח המשחק של מילווקי מול גולדן סטייט מ-2012, באתר basketball-reference.com
↑  סטטיסטיקות הקריירה של בא א מוטה ב-NBA, באתר basketball-reference.com
↑  בר א מוטה נשלח בטרייד למינסוטה טימברוולבס, באתר nba.com
↑  בר א מוטה נשלח בטרייד לפילדלפיה 76', באתר nba.com
↑  בא א מוטה חותם בסקרמנטו קינגס, באתר הרשמי של הקבוצה
↑  סקרמנטו מבטלת את החוזה עם בא א מוטה, באתר הרשמי של הקבוצה
↑  בא א מוטה חותם בלוס אנג'לס קליפרס, באתר הרשמי של הקבוצה, 25 בספטמבר 2015
↑  בא א מוטה חותם על הארכת חוזה בקליפרס, באתר הרשמי של הקבוצה, 8 ביולי 2016
↑  בא א מוטה חותם על חוזה ביוסטון רוקטס, באתר הרשמי של הקבוצה, 19 ביולי 2017
↑  בא א מוטה חותם על חוזה נוסף בקליפרס, באתר ESPN,‏ 20 ביולי 2018
↑  בא א מוטה עובר ניתוח בברכו, באתר הקליפרס, 28 במרץ 2019
↑  הקליפרס משחררים את בא א מוטה, באתר הקבוצה, 7 באפריל 2019
↑  בא א מוטה חותם ביוסטון, באתר הקבוצה, 7 ביולי 2020
ליליאנה לרה

| --- | --- |

 לידה:  30 ביוני 1971 (בת 53) קראקס, ונצואלה 
 מדינה:  ישראל, ונצואלה 
 מקום לימודים:  תואר ראשון בחינוך במגמת ספרדית וספרות - Universidad de Oriente  תואר שני בספרות אמריקה הלטינית - Universidad Simón Bolívar   תואר דוקטור (PhD) בספרות איברו-אמריקאית האוניברסיטה העברית בירושלים
 שפות היצירה:  ספרדית
 סוגה:  סיפור קצר, רומן, מסה
 יצירות בולטות:  Abecedario del estío, Los jardines de Salomón, Trampa-jaula
 פרסים והוקרה:  פרס הביאנלה הספרותית ה-16 על שם José Antonio Ramos Sucre
 
ליליאנה לרה (בספרדית: Liliana Lara; נולדה ב-30 ביוני 1971 בקראקס) היא סופרת ישראלית ילידת ונצואלה הכותבת בסוגות הסיפור הקצר, הרומן והמסה. בעלת דוקטורט בספרות איברו-אמריקאית מהאוניברסיטה העברית בירושלים. חלק מסיפוריה ומאמריה תורגמו לאנגלית, גרמנית, פולנית ועברית. כותבת ועורכת בלוג בשם Desvíos y dislocaciones (דיסלוקציות).
ביוגרפיה

לרה נולדה וגדלה ברובע El Marqués בקראקס עד גיל שבע, אז נאלצה לעבור עם הוריה ואחותה הצעירה למטורין (Maturín) עקב הצעת עבודה שקיבל אביה. בעיר מטורין, אשר הייתה גם עיר הולדתה של אמה, גדלה ליליאנה וסיימה את בית הספר היסודי ואחר כך את בית הספר התיכון.
ב-1998 סיימה תואר ראשון בחינוך במגמת ספרדית וספרות באוניברסיטת המזרח (Universidad de Oriente) בעיר Cumaná.
ב-2002 סיימה תואר שני בספרות אמריקה הלטינית, באוניברסיטת סימון בוליבאר (Universidad Simón Bolívar) בקראקס.
ב-2018 קיבלה תואר דוקטור (PhD) בספרות איברו-אמריקאית באוניברסיטה העברית בירושלים. נושא המחקר: דיסלוקציות. מרחב ושיח ביצירתם של שלושה מחברים נודדים לטינו-אמריקניים עכשוויים (מריו בז'טין, קרינה בר ומרסלו כהן).
ב-2002 נישאה ליליאנה ועברה עם בעלה לישראל להתגורר בקיבוץ ברור חיל. לזוג שני ילדים.
בתחילת דרכה בישראל כתבה עבור השבועון הוונצואלי Nuevo Mundo Israelita.
חברת ועדת המקצוע במשרד החינוך – הפיקוח על הוראת הספרדית (Comisión ELE - Ciclo Lectivo 2019 - 2021).
לרה מרצה באקדמיה גורדון על ספרות לטינית-אמריקאית ואורינות בשפה זרה במסגרת התוכנית לתעודת הוראה, מרצה בנושא ספרות לטינית אמריקאית עכשווית במכון סרוונטס בתל אביב ומלמדת ספרדית בגימנסיה העברית "הרצליה".
כתביה > ספרי סיפורים קצרים

Los jardines de Salomón ("גני שלמה"), שנת 2008, הוצאת Universidad de Oriente, ונצואלה - Cumaná. נערך מחדש בשנת 2014 על ידי Sudaquia Editores, ניו-יורק - ארצות הברית. זכה בפרס הביאנלה הספרותית ה-16 על שם José Antonio Ramos Sucre.
Trampa-jaula ("מלכודת ציפורים"), שנת 2015, הוצאת Equinoccio, קראקס - ונצואלה. הספר הגיע לגמר בתחרות Equinoccio על שם Oswaldo Trejo בשנת 2012.
Abecedario del estío (האלפבית של הקיץ), שנת 2019 הוצאת Sudaquia Editores, ניו-יורק - ארצות הברית. הספר הגיע לגמר בתחרות השמינית לסוגה כללית של הקרן לתרבות עירונית בשנת 2013.
כתביה > נובלה

La música de los barcos ("מנגינת האוניות"), שנת 2019, הוצאת Ígneo, קראקס - ונצואלה.
כתביה > אנטולוגיה

Escribir afuera. Cuentos de intemperies y querencias (סיפורים על הגירה ונצואלית), הוצאת Kálathos, מדריד 2021. נערך במשותף עם Katie Brown ו-Raquel Rivas Rojas.
כתביה > סיפורים משולבים באנתולוגיות

(2021) Casas vivas: Escribir afuera. Cuentos de intemperies y querencias (בתים חיים: סיפורים על הגירה ונצואלית)
Pasajeras: Antología del cautiverio (2020) ("הנוסעים: אנתולוגיית השבי")
Crude Words: Contemporary Writing from Venezuela (2016) (מילים גסות: כתיבה עכשווית מוונצואלה)
(Nuestros más cercanos parientes (2016 ("הקרובים לנו ביותר"): אנתולוגיה קצרה של הסיפור הוונצואלי ב-25 השנים האחרונות
Basta! 100 mujeres contra la violencia de género (ס2015) ("די! מאה נשים נגד האלימות המגדרית")
De qué va el cuento: Antología del relato venezolano 2000-2012 (2013) ("על מה הסיפור": אנתולוגיה של הסיפור הוונצואלי בשנים 2000–2012)
Pasaje de ida: 15 escritores venezolanos en el exterior (2013) ("כרטיס בכיוון אחד: 15 סופרים וונצואליים גולים")
כתביה > מאמרים ופרסומים

אוסף מאמרים באתר Prodavinci
El pupitre que más recuerdo ("שולחן הכתיבה שהכי זכור לי")
Moro num kibutz tropical (אני גרה בקיבוץ טרופי)
פרסים והישגים

2007 - פרס הביאנלה הספרותית ה-16 על שם José Antonio Ramos Sucre.
2012 - הגיעה לשלב הגמר בתחרות Equinoccio על שם Oswaldo Trejo וספרה "מלכודת-כלוב" זכה להערכת חבר השופטים.
2013 - הגיעה לשלב הגמר בתחרות הטרנסג'נדר ה-XIII של הקרן לתרבות עירונית בשנת 2013 וספרה "האלפבית של הקיץ" זכה להערכה רבה של השופטים אשר ציינו כי "היה בתחרות צמודה עם הרומן הזוכה בהתחשב באיכותו, ביופיו ובתיאור הזיכרונות".
2020 - פרס אסתר זליגסון מהמחלקה ללימודי איברו-אמריקה באוניברסיטה העברית בירושלים על הצטיינות במחקר ספרותי בעבודת הדוקטורט: "מרחב ושיח ביצירתם של שלושה מחברים-מהגרים אמריקאים לטיניים עכשוויים (Marcelo Cohen, Mario Bellatin, Krina Ber)".
הערות שוליים

↑  ליליאנה לרה, באתר פרויקט הסיפור הקצר
↑  לילאנה לרה, הבלוג של ליליאנה לרה, באתר Desvíos y dislocaciones (שינויי מסלול ומשמעות) (בספרדית)
↑  Héctor Torres, ראיון: ליליאנה לרה כותבת את סיפורי מטורין מהמזרח התיכון, באתר Elestímulo, ‏11 chukh 2016 (בספרדית)
↑  דף הבית: נורמה-ליליאנה לרה-סינגר, באתר בית ספר ג'ק, ג'וזף ומורטון מנדל ללימודים מתקדמים במדעי הרוח - האוניברסיטה העברית בירושלים
↑  Comisión ELE - Ciclo Lectivo 2019 - 2021 - חברי ועדת המקצוע, באתר משרד החינוך - הפיקוח על הוראת הספרדית
↑  Carlos Pacheco, הגנים הנרטיביים של ליליאנה לרה, באתר 500ejemplares, ‏3 בספטמבר 2009 (בספרדית)
↑  Reinaldo Cardoza Figueroa, לחיות את המציאות מאז הַיַּלְדוּת עם שלושה סיפורים מאת ליליאנה לרה, 15 בספטמבר 2015
↑  Los Jardines de Salomón, Venezuelan Literature, ‏1 בספטמבר 2013 (בספרדית/אנגלית)
↑  Fedosy Santaella, היקום החייתי של מלכודת-הכלוב, באתר Elestimulo, ‏18 בפברואר 2016 (בספרדית)
↑  Víctor Alarcón, Las trampas del espacio y de la memoria (מלכודות המרחב והזיכרון), באתר EsferaCultural, ‏2 בינואר 2017 (בספרדית)
↑  Raquel Rivas Rojas, Abecedario del estío de Liliana Lara (אלפבית של קיץ מאת ליליאנה לרה), באתר LALT  - Latin American Literature Today (בספרדית)
↑  "כתוב מבחוץ" - 31 סיפורים מאת סופרים ונצואלים על הגירה וגולים, באתר Luz cultural - Magazine de información cultural, ‏22 במאי 2021 (בספרדית)
↑  מאמרים של ליליאנה לרה, באתר PRODAVINCI (בספרדית)
↑  ליליאנה לרה, שולחן הכתיבה שהכי זכור לי, באתר La vida de nos, ‏17 בינואר 2017 (בספרדית)
↑  ליליאנה לרה, אני גרה בקיבוץ טרופי, באתר Cinco8, ‏12 בספטמבר 2020 (בספרדית)
↑  Eduardo Riveros, ליליאנה לרה זכתה בפרס הביאנלה ה-16 ע"ש חוסה אנטוניו רמוס סוקרה, באתר Analitica, ‏19 ביוני 2007 (בספרדית)
↑  Víctor Alarcón זכה בפרס אוסוולדו טרכו לשנת 2012, באתר Venezuelan Literature, ‏8 בפברואר 2013 (בספרדית)
↑  הכרזה על הזוכה בתחרות השנתית של האגודה לתחרויות טרנסג'נדרים של ידידי התרבות העירונית, באתר CulturaUrbana, ‏18 בנובמבר 2013 (בספרדית)
↑  הענקת פרס אסתר זליגסון לליליאנה לרה, באתר אגודת ההיספניסטים בישראל, ‏6 בינואר 2021 (בספרדית)
| --- | --- |
בקרת זהויות :  NLI: 987007399357105171  GND: 1272813282  LCCN: no2016075329  SUDOC: 197628737  VIAF: 226146634458641932165   WorldCat (עם VIAF): 226146634458641932165
מבסוטה

| --- | --- |
   
 מיקומו של מבסוטה בקבוצת הכוכבים תאומים
 נתוני תצפית
 קבוצת כוכבים:  תאומים
 שמות נוספים:  ε בתאומים, HD 48329
 סוג:  על-ענק צהוב
 בהירות נראית:  2.98
 סיווג ספקטרלי:  G8 Ib
 עלייה ישרה:  06ʰ 43ᵐ 55.93ˢ מילי-שניות קשת בשנה
 נטייה:  ‏52.05″ ‏07′ ‏25°‏+ מילי-שניות קשת בשנה
 מאפיינים פיזיים
 בהירות מוחלטת:  4.09-
 מרחק:  845  שנות אור 259.08  פארסק
 רדיוס:  140 רדיוסי שמש
 מסה:  10.5 מסות שמש
 עוצמת הארה:  פי 3,700 מהשמש
 טמפרטורה:  4,730 K
 מהירות סיבוב:  17 קילומטר לשנייה
 מהירות רדיאלית:  7.77 קילומטר בשנייה
 היסט:  5.9676±0.6595 אלפיות של שניות קשת
 מתכתיות:  0.16 
 
מֶבּסוּטָה או ε בתאומים הוא הכוכב החמישי בבהירותו בקבוצת הכוכבים תאומים עם בהירות נראית מדרגה 2.98, שנמצא במרחק של כ-845 שנות אור ממערכת השמש. מקור שמו הוא ביטוי בערבית שפירושו זרועו המושטת של האריה וככל הנראה השם ניתן במקור לכוכב אחר ובנסיבות לא ידועות עבר לכוכב זה. בשל מיקומו הקרוב למישור המילקה, הכוכב מוסתר לעיתים קרובות על ידי הירח, מה שמאפשר למדוד בדיוק רב את קוטרו הזוויתי, ולעיתים רחוקות על ידי כוכבי הלכת נוגה ומאדים, שהסתיר אותו ב-8 באפריל 1976. ב-10 ביוני 1940 וב-11 ביוני 1953 הכוכב הוסתר על ידי כוכב חמה, אך הסתרות אלה היו האחרונות לתקופה של לפחות 20,000 שנים. גם נוגה ומאדים לא צפויים להסתיר את מבסוטה במאה ה-21.
מבסוטה הוא כוכב־התקן של המחלקה הספקטרלית G8Ib.
תכונות

מבסוטה הוא על-ענק צהוב מסוג ספקטרלי G8 Ib, מסתו למעלה מ-10 מסות שמש ורדיוסו כ-140 רדיוסי שמש. טמפרטורת פניו נמוכה יחסית ועומדת על כ-4,700 קלווין והוא מאיר בעוצמה של בערך פי 3,700 מהשמש באור נראה, אך בשל הטמפרטורה הנמוכה של פניו חלק ניכר של קרינתו היא בתחום התת-אדום, כך שעוצמת הארתו הכוללת היא בערך פי 8,400 מעוצמת ההארה של השמש. כוכבים רבים מסוגו של מבסוטה הם משתנים קפאידיים וגם בהירותו של מבסוטה דווחה בעבר כמשתנה מעט והוא נחשד ככוכב משתנה. עם זאת, הוא אינו מסווג כמשתנה קפאידי ולא נראה שבהירותו משתנה במידה שתגדיר אותו ככוכב משתנה.
במרחק זוויתי של כמעט שתי דקות קשת ממבסוטה נמצא כוכב עמום עם בהירות מדרגה 9.6 וסוג ספקטרלי K2, שלפעמים מסומן כמבסוטה B. לא ידוע אם יש קשר בין שני הכוכבים או אם הם רק במקרה נמצאים על אותו קו ראייה, אך אם הם אכן קשורים זה לזה, אז המרחק ביניהם הוא לפחות חצי שנת אור.
הערות שוליים

1 2 3 4  SIMBAD: Mebsuta
↑  T. E. Nordgren, M. E. Germain, J. A. Benson, D. Mozurkewich, J. J. Sudol, N. M. Elias II, Arsen R. Hajian, N. M. White, D. J. Hutter, K. J. Johnston, F. S. Gauss, J. T. Armstrong, T. A. Pauls & L. J. Rickard:Stellar Angular Diameters of Late-Type Giants and Supergiants Measured with the Navy Prototype Optical Interferometer, The Astronomical Journal, Vol. 118, Iss. 6, p. 3036 (1999)
↑  D. D. Sasselov: Normal supergiants and their imitations. I - Sodium as a mass indicator?, Astronomical Society of the Pacific, Publications, vol. 98, p. 569 (1986)
1 2  N. R. Evans & T. J. Teays: Temperatures of Delta CEP and Nonvariable Supergiants, Astronomical Journal vol. 112, p. 761 (1996)
↑  Phil Simpson: Guidebook to the Constellations: Telescopic Sights, Tales, and Myths, Springer Science & Business Media, p. 495 (2012)
↑  G. P. Können & J. Van Maanen: Planetary occultations of bright stars., Journal of the British Astronomical Association, Vol. 91, p. 149 (1981)
↑  S. V. Mallik: Lithium abundance and mass, Astronomy & Astrophysics, vol. 352, p. 497 (1999)
↑  General Catalogue of Variable Stars: ε Geminorum
↑  SIMBAD: HD 262668
לואיס ארקונדה

לואיס מיגל ארקונדה אצ'ארי (בספרדית: Luis Miguel Arconada Etxarri; נולד ב-26 ביוני 1954 בסן סבסטיאן) הוא כדורגלן עבר ספרדי-בסקי ששיחק בעמדת השוער. ארקונדה שיחק לאורך כל הקריירה שלו במדי ריאל סוסיאדד, במדיה זכה פעמיים באליפות ספרד.
במהלך הקריירה זכה ארקונדה שלוש פעמים ברציפות בפרס ריקרדו זאמורה המוענק לשוער המצטיין בליגה הספרדית, ולזכותו 68 הופעות במדי נבחרת ספרד.
קריירת משחק

ארקונדה החל את קריירת המשחק שלו בקבוצת הנוער של ריאל סוסיאדד כשהיה בן 16. הוא עלה לקבוצה הבוגרת בעונת 1973/1974, ובשלוש העונות הראשונות שלו בקבוצה שימש כמחליפו של חבייר אורוטי. בעונת 1975/1976 הופיע לראשונה במדי הקבוצה בליגה, ועונה אחר כך היה לשוער הבכיר והפותח של הקבוצה. לאחר שתי עונות שהסתיימו במרכז הטבלה, הפכה סוסיאדד לקבוצת צמרת בעונת 1978/1979 כשסיימה במקום הרביעי. עונה אחר כך ארקונדה זכה לראשונה בפרס ריקרדו זאמורה המוענק לשוער עם ממוצע הספיגות הנמוך בליגה, כשקבוצתו סיימה במקום השני בטבלה, רק נקודה פחות מהאלופה ריאל מדריד. ארקונדה שיחק אותה עונה בכל משחקי הליגה של סוסיאדד שספגה רק 20 שערים, 13 שערים פחות מריאל. עונה אחר כך זכתה סוסיאדד בתואר האליפות, בזכות פער שערים עדיף על ריאל מדריד, וארקונדה זכה בשנית בפרס זאמורה. גם בעונת 1981/1982 זכתה סוסיאדד בתואר האליפות, וארקונדה השלים זכייה שלישית רציפות בפרס זאמורה. הזכייה באליפות השנייה זיכתה את סוסיאדד במקום בסופר קאפ הספרדי עם פתיחת עונת 1982/1983, תואר בו זכתה לאחר שניצחה את ריאל מדריד 1–4 בסיכום שני משחקי הגמר, וזאת לאחר שהמשחק השני הגיע להארכה. באותה עונה רשמו ארקונדה וקבוצתו קמפיין אירופי מרשים, כשהגיעו עד לחצי גמר גביע אירופה לאלופות.
במחזור הראשון של עונת 1985/1986, במשחק בית מול סלטה ויגו, נפצע ארקונדה פציעה חמורה, שגרמה לו להפסיד את כל המשך העונה וכן את טורניר מונדיאל 1986. הוא הצליח להתגבר על הפציעה ולשוב למגרשים עונה אחר כך, ואף להוביל את קבוצתו כקפטן לזכייה בגביע הספרדי, לאחר ניצחון בפנדלים על אתלטיקו מדריד. גם בעונה שאחריה הגיעה סוסיאדד לגמר, אך הפסידה 0–1 לברצלונה.
ארקונדה הוסיף לשחק עונה אחת נוספת, ובסופה פרש ממשחק בגיל 35, לאחר ששיחק לכל אורך הקריירה במדי ריאל סוסיאדד.
ב-15 בנובמבר 2011, בסקר שערך עיתון מארקה הספרדי באתר האינטרנט שלו, נבחר ארקונדה במקום השלישי בתואר השוער הטוב ביותר בתולדות ספרד, אחרי איקר קסיאס וויקטור ואלדס.